**Dohoda o elektronickom zasielaní dokumentov**

*uzatvorená v zmysle ust. § 51 a nasl. zákona č. 40/1964 Zb. Občianskeho zákonníka a § 9 odsek 3 zákona č. 182/1993 Z. z. o vlastníctve bytov a nebytových priestorov (ďalej aj ako „****Dohoda“****) medzi*

|  |  |  |  |  |
| --- | --- | --- | --- | --- |
| **Správca** |  |  |  |  |
| **Názov:** |  |  |  | **H-PROBYT, spol. s r.o.** | |
| Sídlo: |  |  |  | Račianska 153, 831 54 Bratislava | |
| IČO: |  |  |  | 35722924 | |
| DIČ: |  |  |  | 2020267777 | |
| IČ DPH: |  |  |  | SK2020267777 | |

Zapísaný v Obchodnom registri Mestského súdu Bratislava III, oddiel: Sro, vložka č. 15118/B. V mene ktorého koná: **Ing. Libuša Šoltészová, konateľka spoločnosti (ďalej len ako „*správca*“)**

**Vlastník bytu č. ...., bytový dom : ................................................................................**

|  |  |
| --- | --- |
| Meno, priezvisko, titul: | **..................................................** |
| Dátum narodenia: | ....................................................... |
| Adresa trvalého pobytu: | ....................................................... |
| Číslo mobilného telefónu: | ....................................................... |
| E-mailová adresa: | .................................................. |

***(ďalej len „vlastník“)***

**(vlastník a správca ďalej spoločne len ako „*zmluvné strany*“)**

**Čl. I.**

**Predmet dohody**

1. Zmluvné strany sa dohodli na elektronickom spôsobe zasielania dokumentov Správcu doručovaných Vlastníkovi súvisiacich so správou bytového domu výlučne na emailovú adresu (ďalej len „E-mail“) uvedenú v záhlaví tejto dohody. Uzavretím tejto dohody Správca nie je povinný zasielať dokumenty Vlastníkovi v papierovej forme a to aj v prípade, ak zákon č. 182/1993 Zb. o vlastníctve bytov a nebytových priestorov v znení neskorších predpisov (ďalej len „Zákon o bytoch“) a/alebo Zmluva o výkone správy medzi Správcom a Vlastníkom bytu ( ďalej len „ZoVS“) vyžaduje písomnú formu, ako aj pre prípady doručovania „do vlastných rúk“, s čím Zmluvné strany výslovne súhlasia.
2. Zmluvné strany sa dohodli, že touto formou budú zasielané ročné vyúčtovania nákladov za plnenia spojené s užívaním bytu, pozvánky na schôdze, oznámenia o konaní schôdzí a oznámenia o písomných hlasovaniach, resp. inej dokumentácie v rozsahu, v akom je to medzi stranami dohodnuté v ZoVS.
3. Zmluvné strany sa dohodli, že elektronické zasielanie dokumentov má účinky riadneho doručenia v písomnej forme poštovou zásielkou.
4. Vlastník sa zaväzuje udržiavať fungujúci E-mail, aby správca mohol elektronicky zasielať dokumenty. Pre fungujúci E-mail je Vlastník povinný zabezpečiť jeho pravidelné kontrolovanie, dostatočnú kapacitu, priechodnosť správ cez akékoľvek filtre správ a potrebný softvér pre zobrazenie obsahu. Správca nezodpovedá za nedoručenie, za oneskorené doručenie alebo za nesprávne doručenie dokumentu v elektronickej forme na E-mail Vlastníka v prípade, ak bol nedostatok doručenia spôsobený nedostatočným, nevhodným alebo nesprávnym technickým alebo softvérovým vybavením Vlastníka.

**Čl. II.**

**Cena za poskytované služby**

1. Zmluvné strany sa dohodli, že elektronické zasielanie dokumentov podľa Článku I. tejto zmluvy je bezplatné.

**Čl. III.**

**Osobitné podmienky elektronického doručovania**

1. Správca sa zaväzuje, že služba elektronického zasielania dokumentov je Vlastníkovi bytu poskytovaná nepretržite, tzn. 24 hodín denne 7 dní v týždni. Poskytovateľ si vyhradzuje právo na technologickú prestávku, počas ktorej bude služba E-mail nedostupná; oznámenie o technickej prestávke bude zverejnené prostredníctvom webového sídla Správcu.
2. Dňom doručenia dokumentu Vlastníkovi začínajú plynúť všetky zákonné a prípadné zmluvne dohodnuté lehoty.
3. Vlastník je povinný pri každej zmene svojej e-mailovej adresy (určenej na doručovanie dokumentov) alebo mobilného telefonického kontaktu, túto zmenu bez zbytočného odkladu písomne, alebo e-mailom oznámiť Správcovi a to spolu s novou adresou svojej e-mailovej adresy a/alebo s novým telefónnym číslom. V prípade porušenia tejto povinnosti Vlastník v celom rozsahu zodpovedá za prípadnú škodu tým spôsobenú, pričom elektronické doručenie dokumentu Správcom na poslednú známi E-mail Vlastníka sa považuje za riadne doručenie
4. Vlastník sa zaväzuje elektronicky komunikovať so Správcom E-mailom odoslanom na príslušnú adresu uvedenú na webovom sídle Správcu:

www.hprobyt.sk/spolocnost/

1. Správca sa zaväzuje aj naďalej akceptovať zasielanie dokumentov zo strany Vlastníka aj v papierovej forme doručovanej spôsobom uvedeným v ZoVS.
2. Správca sa zaväzuje uchovávať elektronickú dokumentáciu v zmysle príslušných právnych predpisov.

**Čl. IV.**

**Ochrana osobných údajov**

1. V zmysle nariadenia EP a Rady EÚ 2016/679 o ochrane fyzických osôb pri spracúvaní osobných údajov o voľnom pohybe takýchto údajov (ďalej Nariadenie) a zákona č. 18/2018 Z. z. o ochrane osobných údajov prevádzkovateľom Vašich osobných údajov je H-PROBYT, spol. s r.o., Račianska 153, 831 54 Bratislava.
2. V súvislosti so spracovaním osobných údajov Vlastník ako dotknutá osoba má právo na prístup k osobným údajom, právo na opravu osobných údajov, právo na výmaz osobných údajov, právo na obmedzenie spracúvania osobných údajov, právo namietať, právo poslať sťažnosť dozornému orgánu na Úrad na ochranu osobných údajov SR, Hraničná 12, 820 27 Bratislava.
3. Ohľadom spracúvania vašich osobných údajov vlastníka, vlastník môže kontaktovať našu zodpovednú osobu osobne, písomne alebo e-mailom na hprobyt@hprobyt.sk.
4. Podrobnejšie informácie o spracúvaní osobných údajov nájdete na www.hprobyt.sk/ochrana-sukromia/

**Čl. V.**

**Záverečné ustanovenia**

1. Táto Dohoda sa uzatvára na dobu neurčitú. Dohoda zaniká dňom ukončenia ZoVS.
2. Práva a povinnosti zmluvných strán touto Dohodou neupravené sa riadia príslušnými všeobecne záväznými právnymi predpismi Slovenskej republiky a to najmä ustanoveniami Občianskeho zákonníka.
3. Dohoda nadobúda platnosť a účinnosť dňom jej podpisu zmluvnými stranami. Dohoda je vyhotovená v dvoch vyhotoveniach, každý s platnosťou originálu, pričom každá zmluvná strana dostane jeden originál Dohody. Dohoda zaniká vzájomnou dohodou zmluvných strán alebo výpoveďou ktorejkoľvek zmluvnej strany aj bez uvedenia dôvodov. Výpoveď musí byť druhej strane doručená písomne alebo e-mailom a nadobúda účinky nasledujúci deň po jej doručení druhej zmluvnej strane. Dohoda zaniká v prípade zmeny vlastníctva priestoru v dome dňom doručenia posledného Vyúčtovania nákladov spojených s užívaním bytu / nebytového priestoru.
4. Ak by niektoré ustanovenia Dohody mali byť neplatnými už v čase jej uzavretia, alebo ak sa stanú neplatnými neskôr po uzavretí Dohody, nie je tým dotknutá platnosť ostatných ustanovení Dohody.
5. Zmluvné strany prehlasujú, že si Dohodu prečítali, tejto Dohode porozumeli, túto uzatvorili dobrovoľne, vážne, bez nátlaku a na znak, že súhlasia s jej obsahom a obsah zodpovedá ich skutočnej a slobodnej vôli, túto dnešného dňa i vlastnoručne podpísali. Zmluvné strany výslovne vyhlasujú, že všetky podmienky v tejto Dohode uvedené boli medzi zmluvnými stranami individuálne dojednané a predstavujú ich prejav slobodnej vôle, vykonaný vážne, bez tiesne, či právne významného omylu.

V Bratislave, dňa : V Bratislave, dňa :

|  |  |
| --- | --- |
| **Správca:** | **Vlastník:** |
| **................................................................** | **................................................................** |
| **H-PROBYT, spol. s r.o.**  **Ing. Libuša Šoltészová - konateľka** |  |
|  |  |